**Λειτουργία Βιβλιοθήκης**

Η Βιβλιοθήκη μας λειτουργεί σύμφωνα με τα προβλεπόμενα στη φάση Α’ του Πρωτοκόλλου Λειτουργίας των Ακαδημαϊκών Βιβλιοθηκών, η οποία προβλέπει τη **δυνατότητα διενέργειας δανεισμών και επιστροφών βιβλίων** **μετά από προ συνεννόηση** με τη Βιβλιοθήκη προκειμένου να εξυπηρετηθούν τα μέλη της Ακαδημαϊκής Κοινότητας στο εκπαιδευτικό και ερευνητικό τους έργο.

Η δυνατότητα παραμονής για διάβασμα (χρήση αναγνωστηρίου), έρευνα στη βιβλιοθήκη και χρήση Υπολογιστών **δεν επιτρέπεται**.

Τα μέλη μας θα μπορούν να κάνουν χρήση της υπηρεσίας δανεισμού, βάση του Κανονισμού Λειτουργίας της Βιβλιοθήκης και θα επιστρέφουν τα βιβλία εντός του ωραρίου εξυπηρέτησης κοινού.

Προκειμένου να πραγματοποιηθεί δανεισμός τεκμηρίου οι χρήστες οφείλουν να συμπληρώνουν και να αποστέλλουν ηλεκτρονικά «Αίτηση δανεισμού τεκμηρίων». Οι χρήστες προσέρχονται στη Βιβλιοθήκη κατόπιν προ συνεννόησης με το προσωπικό, ώστε να αποφεύγονται περιττές μετακινήσεις. Οι ίδιοι οι χρήστες ΔΕΝ έχουν πρόσβαση στα βιβλιοστάσια. Δεν επιτρέπεται, προς το παρόν, η ελεύθερη πρόσβαση στα ράφια. Το κοινό θα εξυπηρετείται από τις υπαλλήλους της Βιβλιοθήκης.

Τεκμήρια που επιστρέφονται, θα απομονώνονται για τρεις (3) ημέρες πριν επανατοποθετηθούν στο ράφι.

Είναι ευνόητο πως για να δανειστεί κάποιος χρειάζεται **Ακαδημαϊκή Ταυτότητα και ελλείψει αυτής Αστυνομική.** Πρέπει να έχει προηγηθεί **η εγγραφή του μέλους στη Βιβλιοθήκη** κατόπιν συμπλήρωσης και αποστολής με e-mail, **της αίτησης εγγραφής :** <https://forum.aegean.gr/viewtopic.php?f=24&t=26699>

Σε κάθε περίπτωση, δανεισμού ή επιστροφής υλικού, πρέπει να προηγηθεί συνεννόηση με το προσωπικό, στο τηλέφωνο 22710-35030 ή στο email [lib-chios@aegean.gr](mailto:lib-chios@aegean.gr). Το προσωπικό της Βιβλιοθήκης θα κάνει την προετοιμασία ώστε να ορίσει την παραλαβή του υλικού με ραντεβού στο χώρο της Βιβλιοθήκης.

Υπενθυμίζουμε ότι, συμπληρώνετε και μας αποστέλλετε ηλεκτρονικά **την Αίτηση Δανεισμού Τεκμηρίων**.

Επιστροφές και παραδόσεις συγγραμμάτων Ευδόξου γίνονται δεκτές, επίσης κατόπιν προ συνεννόησης με το προσωπικό.

Η υπηρεσία διαδανεισμού επαναλειτουργεί, με την προϋπόθεση ότι θα επαναλειτουργήσουν τη συγκεκριμένη υπηρεσία και οι προμηθεύτριες, συνεργαζόμενες Βιβλιοθήκες.

Η Βιβλιοθήκη συνεχίζει να εξυπηρετεί και με ηλεκτρονικά μέσα στην προσπάθειά της  να ικανοποιεί όσο το δυνατόν περισσότερα αιτήματα, απομακρυσμένα.